Iepirkuma komisijas sniegtās atbildes uz ieinteresētā piegādātāja uzdotajiem jautājumiem par iepirkuma “Aktīvā atpūtas parka Babītē, Babītes pagastā, Babītes novadā būvprojekta aktualizācija un autoruzraudzība”, id. Nr. MNP 2026/72
noteikumiem

	Jautājums:
	Atbilde

	Lūdzam Iepirkuma komisiju izskatīt iespēju veikt grozījumus konkursa nolikuma 3.3.3. un 4.6.1. punktā noteiktajām pieredzes prasībām, paredzot, ka pretendenta un speciālista pieredzi iespējams apliecināt par iepriekšējiem 5 (pieciem) gadiem, nevis tikai par iepriekšējiem 3 (trim) gadiem.
Uzskatām, ka noteiktais 3 gadu pieredzes periods ir nesamērīgi īss un nepamatoti ierobežo konkurenci, jo publiskās ārtelpas teritoriju labiekārtošanas būvprojekti, kuru ietvaros vienlaikus tiek projektēta gan ceļu daļa, gan elektroapgādes ārējo tīklu daļa vismaz 5000 m² platībā, ir salīdzinoši specifiski un netiek realizēti lielā skaitā.
Turklāt nolikuma 4.6.1. punktā paredzēts, ka vērtēšanai tiek ieskaitīti tikai tādi būvprojekti, kuri ir pilnībā pabeigti un akceptēti, t.i., ir saņemta atzīme par projektēšanas nosacījumu izpildi. Ņemot vērā projektēšanas procesu, saskaņošanas procedūras un būvvaldes izskatīšanas termiņus, trīs gadu periods būtiski samazina potenciālo atbilstošo pieredzes objektu skaitu.
Līdz ar to lūdzam pagarināt pieredzes apliecināšanas periodu līdz iepriekšējiem 5 gadiem, kas būtu samērīgāks, veicinātu plašāku konkurenci un vienlaikus pilnībā nodrošinātu Pasūtītāja interesi saņemt pakalpojumu no pieredzējuša pretendenta un speciālistiem. Šāds grozījums nepasliktinātu prasību kvalitāti, bet ļautu iepirkumā piedalīties plašākam kvalificētu pretendentu lokam.
	Iepirkuma komisijas ieskatā, iepirkuma priekšmets nav uzskatāms par specifisku, lai būtu nepieciešams noteikt ilgāku pieredzes apliecināšanas periodu.
Saskaņā ar Publisko iepirkumu likumu pakalpojumu iepirkumos pieredze tiek pieprasīta par iepriekšējo trīs gadu periodu. Ja ir specifisks iepirkuma priekšmets, atsevišķos gadījumos ir pieļaujams noteikt arī ilgāku pieredzes apliecināšanas periodu, bet tas ir piemērojams gadījumos, kad to objektīvi pamato iepirkuma priekšmeta specifika. Izvērtējot konkrēto iepirkuma priekšmetu, Iepirkuma komisija nekonstatē šādus apstākļus.
Līdz ar to Iepirkuma komisija neuzskata, ka nolikumā noteiktā prasība par pretendenta un speciālistu pieredzes apliecināšanu par iepriekšējiem trim gadiem būtu nesamērīga vai neizpildāma, un secina, ka nav pamata veikt grozījumus Iepirkuma nolikuma 3.3.3. un 4.6.1. punkta otrajā apakšpunktā.


	Lūdzam Iepirkuma komisiju precizēt šī iepirkuma paredzamo līgumcenu.
Vēršam uzmanību, ka iepirkums tiek organizēts atbilstoši Publisko iepirkumu likuma 9. pantā noteiktajai kārtībai, kuras piemērošanas priekšnoteikums ir paredzamā līgumcena, kas nepārsniedz normatīvajos aktos noteikto slieksni.
Lai pretendenti varētu objektīvi izvērtēt dalības lietderību, nepieciešamo resursu piesaisti un sagatavot ekonomiski pamatotu piedāvājumu, lūdzam Iepirkuma komisiju informēt par šim iepirkumam plānoto paredzamo līgumcenu vai vismaz apstiprināt, ka paredzamā līgumcena nepārsniedz Publisko iepirkumu likuma 9. pantā noteikto maksimālo slieksni.
Uzskatām, ka šādas informācijas sniegšana veicinātu iepirkuma caurskatāmību un ļautu pretendentiem sagatavot kvalitatīvus un savstarpēji salīdzināmus piedāvājumus.

	Apliecinām, ka iepirkums tiek organizēts atbilstoši Publisko iepirkumu likuma 9. pantā noteiktajai kārtībai un ir ievērotas šā panta piemērošanas prasības, tostarp attiecībā uz paredzamās līgumcenas atbilstību normatīvajos aktos noteiktajam slieksnim.
Paredzamā līgumcena netiek norādīta, lai nodrošinātu vienlīdzīgas iespējas pretendentiem sacensties savā starpā 



